CELEX: 52010SC0740
Language: el
Date: 2010-06-15
Title: Πρόταση Απόφαση του Συμβουλίου σχετικά με την ύπαρξη υπερβολικού ελλείμματος στην Κύπρο

EL
EL    EL
 ---pagebreak---        ΕΥΡΩΠΑΪΚΗ ΕΠΙΤΡΟΠΗ
                                    Βρυξέλλες, 15.6.2010
                                    SEC(2010) 740 τελικό
                            Πρόταση
                ΑΠΟΦΑΣΗ ΤΟΥ ΣΥΜΒΟΥΛΙΟΥ
   σχετικά µε την ύπαρξη υπερβολικού ελλείµµατος στην Κύπρο
EL                                                          EL
 ---pagebreak---                                        ΑΙΤΙΟΛΟΓΙΚΗ ΕΚΘΕΣΗ
   1.       Η ΕΦΑΡΜΟΓΗ ΤΟΥ         ΣΥΜΦΩΝΟΥ      ΣΤΑΘΕΡΟΤΗΤΑΣ ΚΑΙ ΑΝΑΠΤΥΞΗΣ ΣΤΗΝ ΠΑΡΟΥΣΑ
            ΚΡΙΣΗ
   Πολλές χώρες της ΕΕ αντιµετωπίζουν επί του παρόντος ελλείµµατα γενικής κυβέρνησης τα
   οποία υπερβαίνουν την τιµή αναφοράς του 3% του ΑΕΠ που ορίζεται στη Συνθήκη. Η συχνά
   σοβαρή επιδείνωση του ελλείµµατος καθώς και του χρέους πρέπει να εξετάζεται στο πλαίσιο
   της πρωτοφανούς παγκόσµιας χρηµατοπιστωτικής κρίσης και της επιβράδυνσης της
   οικονοµικής δραστηριότητας κατά την περίοδο 2008-09. Η κατάσταση αυτή αποτελεί τη
   συνισταµένη πολλών παραγόντων. Πρώτον, η επιβράδυνση της οικονοµικής δραστηριότητας
   έχει ως αποτέλεσµα τη µείωση των φορολογικών εσόδων και την αύξηση των δαπανών για
   κοινωνικές παροχές (π.χ. επιδόµατα ανεργίας). ∆εύτερον, αναγνωρίζοντας τον σηµαντικό
   ρόλο που οφείλουν να διαδραµατίσουν οι δηµοσιονοµικές πολιτικές στην παρούσα έκτακτη
   οικονοµική συγκυρία, η Επιτροπή, στο ευρωπαϊκό σχέδιο για την ανάκαµψη της οικονοµίας
   (ΕΣΑΟ) του Νοεµβρίου 2008, το οποίο εγκρίθηκε από το Ευρωπαϊκό Συµβούλιο τον
   ∆εκέµβριο, ζήτησε να ληφθούν δηµοσιονοµικά µέτρα για την τόνωση της οικονοµίας. Το
   σχέδιο ανέφερε αναλυτικά ότι τα µέτρα τόνωσης πρέπει να είναι έγκαιρα, στοχευµένα και
   προσωρινά και να διαφοροποιούνται στα κράτη µέλη ώστε να αντικατοπτρίζουν τη
   διαφορετική τους κατάσταση ως προς τη διατηρησιµότητα των δηµόσιων οικονοµικών και
   την ανταγωνιστικότητα και ότι πρέπει να παύσουν να ισχύουν όταν βελτιωθούν οι
   οικονοµικές συνθήκες. Τέλος, αρκετές χώρες έχουν λάβει µέτρα για τη σταθεροποίηση του
   χρηµατοπιστωτικού τους τοµέα, ορισµένα από τα οποία έχουν επίπτωση στην κατάσταση του
   χρέους ή συνιστούν κίνδυνο αύξησης των ελλειµµάτων και του χρέους στο µέλλον, µολονότι
   ορισµένες από τις δαπάνες της δηµόσιας στήριξης µπορούν να ανακτηθούν µεταγενέστερα.
   Βάσει του Συµφώνου Σταθερότητας και Ανάπτυξης, η Επιτροπή οφείλει να κινεί τη
   διαδικασία υπερβολικού ελλείµµατος (∆ΥΕ) κάθε φορά που το έλλειµµα ενός κράτους
   µέλους υπερβαίνει την τιµή αναφοράς του 3% του ΑΕΠ. Οι τροποποιήσεις που
   πραγµατοποιήθηκαν το 2005 στο Σύµφωνο Σταθερότητας και Ανάπτυξης είχαν στόχο να
   διασφαλιστεί ιδίως ότι θα λαµβάνεται πλήρως υπόψη το οικονοµικό και δηµοσιονοµικό
   υπόβαθρο σε όλα τα στάδια της ∆ΥΕ. Κατ’ αυτόν τον τρόπο, το Σύµφωνο Σταθερότητας και
   Ανάπτυξης παρέχει το πλαίσιο στήριξης των κυβερνητικών πολιτικών για την άµεση επάνοδο
   σε υγιείς δηµοσιονοµικές θέσεις, λαµβάνοντας υπόψη την οικονοµική συγκυρία και
   διασφαλίζοντας κατά τον τρόπο αυτό τη µακροπρόθεσµη διατηρησιµότητα των δηµόσιων
   οικονοµικών.
   2.       ΠΡΟΗΓΟΥΜΕΝΑ ΣΤΑ∆ΙΑ ΣΤΗ ∆ΙΑ∆ΙΚΑΣΙΑ ΥΠΕΡΒΟΛΙΚΟΥ ΕΛΛΕΙΜΜΑΤΟΣ
   Το άρθρο 126 της συνθήκης για τη λειτουργία της Ευρωπαϊκής Ένωσης θεσπίζει διαδικασία
   υπερβολικού ελλείµµατος (∆ΥΕ). Η διαδικασία αυτή διευκρινίζεται περαιτέρω στον
   κανονισµό (ΕΚ) αριθ. 1467/97 του Συµβουλίου «για την επιτάχυνση και τη διασαφήνιση της
   εφαρµογής της διαδικασίας υπερβολικού ελλείµµατος», που αποτελεί µέρος του Συµφώνου
   Σταθερότητας και Ανάπτυξης1.
   1
          ΕΕ L 209 της 2.8.1997, σ. 6. Στην έκθεση λαµβάνεται επίσης υπόψη το έγγραφο «Λεπτοµερείς
          ρυθµίσεις για την εφαρµογή του Συµφώνου Σταθερότητας και Ανάπτυξης και κατευθυντήριες γραµµές
          για τη µορφή και το περιεχόµενο των προγραµµάτων σταθερότητας και σύγκλισης» το οποίο εγκρίθηκε
EL                                                   2                                                    EL
 ---pagebreak---    Σύµφωνα µε το άρθρο 126 παράγραφος 2 της Συνθήκης η Επιτροπή παρακολουθεί την
   τήρηση της δηµοσιονοµικής πειθαρχίας µε βάση τα εξής δύο κριτήρια: α) κατά πόσον ο λόγος
   του προβλεπόµενου ή υφιστάµενου δηµοσιονοµικού ελλείµµατος προς το ακαθάριστο
   εγχώριο προϊόν (ΑΕΠ) υπερβαίνει την τιµή αναφοράς του 3% του ΑΕΠ (εκτός εάν ο λόγος
   αυτός σηµειώνει ουσιαστική και συνεχή πτώση και έχει φθάσει σε επίπεδο παραπλήσιο της
   τιµής αναφοράς· είτε, εναλλακτικά, η υπέρβαση της τιµής αναφοράς είναι απλώς έκτακτη και
   προσωρινή και ο λόγος παραµένει κοντά στην τιµή αναφοράς)· και β) κατά πόσον ο λόγος
   του δηµόσιου χρέους προς το ΑΕΠ υπερβαίνει την τιµή αναφοράς του 60% (εκτός εάν ο
   λόγος µειώνεται επαρκώς και πλησιάζει την τιµή αναφοράς µε ικανοποιητικό ρυθµό).
   Το άρθρο 126 παράγραφος 3 ορίζει ότι όταν ένα κράτος µέλος δεν εκπληρώνει τις απαιτήσεις
   ενός ή αµφοτέρων των κριτηρίων αυτών, η Επιτροπή οφείλει να συντάξει έκθεση. Η έκθεση
   αυτή λαµβάνει επίσης υπόψη «κατά πόσον το δηµόσιο έλλειµµα υπερβαίνει τις δαπάνες
   δηµόσιων επενδύσεων, καθώς και όλους τους άλλους σχετικούς παράγοντες,
   συµπεριλαµβανοµένης της µεσοπρόθεσµης οικονοµικής και δηµοσιονοµικής κατάστασης του
   κράτους µέλους».
   Με βάση τα στοιχεία που γνωστοποιήθηκαν από τις κυπριακές αρχές τον Μάρτιο του 20102
   και λαµβάνοντας υπόψη τις εαρινές προγνώσεις των υπηρεσιών της Επιτροπής του 2010, η
   Επιτροπή συνέταξε, στις 12 Μαΐου 2010, έκθεση για την Κύπρο δυνάµει του άρθρου 104
   παράγραφος 33.
   Στη συνέχεια, και σύµφωνα µε το άρθρο 126 παράγραφος 4, η Οικονοµική και
   ∆ηµοσιονοµική Επιτροπή διατύπωσε γνώµη για την έκθεση της Επιτροπής, στις 27 Μαΐου
   2010.
   3.       Η ΥΠΑΡΞΗ ΥΠΕΡΒΟΛΙΚΟΥ ΕΛΛΕΙΜΜΑΤΟΣ
   Σύµφωνα µε τα στοιχεία που κοινοποίησαν οι κυπριακές αρχές τον Απρίλιο του 2010, το
   έλλειµµα της γενικής κυβέρνησης στην Κύπρο το 2009 ανήλθε στο 6,1% του ΑΕΠ, ποσοστό
   που υπερβαίνει την τιµή αναφοράς του 3% του ΑΕΠ. Στην έκθεσή της δυνάµει του άρθρου
   126 παράγραφος 3 η Επιτροπή έκρινε ότι το έλλειµµα δεν ήταν κοντά στην τιµή αναφοράς
   του 3% του ΑΕΠ, αλλά ότι η υπέρβαση της τιµής αναφοράς µπορούσε να χαρακτηρισθεί ως
   έκτακτη κατά την έννοια της Συνθήκης και του Συµφώνου Σταθερότητας και Ανάπτυξης.
   Συγκεκριµένα, οφείλεται σε σοβαρή επιβράδυνση της οικονοµικής δραστηριότητας κατά την
   έννοια της Συνθήκης και του Συµφώνου Σταθερότητας και Ανάπτυξης. Σύµφωνα µε τις
   εαρινές προγνώσεις των υπηρεσιών της Επιτροπής του 2010, το πραγµατικό ΑΕΠ στην
   Κύπρο προβλέπεται να συρρικνωθεί περαιτέρω, αν και σε µικρότερο βαθµό, κατά περίπου
   ½% το 2010 έναντι 1¾% το 2009. Ωστόσο, η προβλεπόµενη υπέρβαση της τιµής αναφοράς
   δεν µπορεί να χαρακτηριστεί προσωρινή. Σύµφωνα µε τις εαρινές προγνώσεις των υπηρεσιών
          από το Συµβούλιο ECOFIN της 10ης Νοεµβρίου 2005. Το έγγραφο αυτό είναι διαθέσιµο στη
          διεύθυνση: http://ec.europa.eu/economy_finance/sgp/legal_texts/index_en.htm
   2
          Σύµφωνα µε τον κανονισµό (ΕΚ) αριθ. 479/2009 του Συµβουλίου, τα κράτη µέλη υποχρεούνται να
          κοινοποιούν στην Επιτροπή, δύο φορές το χρόνο, το προβλεπόµενο και το πραγµατικό επίπεδο του
          δηµοσιονοµικού ελλείµµατος και του δηµόσιου χρέους. Η πλέον πρόσφατη κοινοποίηση της Κύπρου
          υπάρχει στη διεύθυνση:
          http://epp.eurostat.ec.europa.eu/portal/page/portal/government_finance_statistics/excessive_deficit/edp_
          notification_tables.
   3
          Όλα τα έγγραφα σχετικά µε τη ∆ΥΕ για την Κύπρο υπάρχουν στη διεύθυνση:
          http://ec.europa.eu/economy_finance/sgp/deficit/countries/index_en.htm.
EL                                                       3                                                         EL
 ---pagebreak---    της Επιτροπής του 2010, το δηµοσιονοµικό έλλειµµα αναµένεται να φθάσει σε περίπου 7¾%
   του ΑΕΠ το 2011 υπό την προϋπόθεση µη µεταβολής της ακολουθούµενης πολιτικής.
   Εποµένως, δεν ικανοποιείται το κριτήριο του ελλείµµατος που ορίζει η Συνθήκη.
   Σύµφωνα µε στοιχεία που κοινοποίησαν οι κυπριακές αρχές τον Απρίλιο του 2010, το
   ακαθάριστο χρέος της γενικής κυβέρνησης παραµένει χαµηλότερο από την τιµή αναφοράς
   του 60% του ΑΕΠ, και έφθανε σε 56,2% του ΑΕΠ το 2009. Για το 2010, η Κύπρος
   γνωστοποίησε προβλεπόµενο χρέος ύψους 62% του ΑΕΠ, ποσοστό που υπερβαίνει την τιµή
   αναφοράς του 60% του ΑΕΠ που ορίζει η Συνθήκη. Σύµφωνα µε τις εαρινές προγνώσεις των
   υπηρεσιών της Επιτροπής του 2010, το χρέος αναµένεται να αυξηθεί σε 62,3% του ΑΕΠ το
   2010 και εν συνεχεία σε 67,6% το 2011 λόγω της επιδείνωσης του πρωτογενούς ισοζυγίου.
   Λαµβάνοντας υπόψη τις τάσεις αυτές, ο δείκτης του χρέους δεν µπορεί να θεωρηθεί ότι
   µειώνεται επαρκώς και ότι πλησιάζει την τιµή αναφοράς µε ικανοποιητικό ρυθµό κατά την
   έννοια της Συνθήκης και του Συµφώνου Σταθερότητας και Ανάπτυξης. Εποµένως δεν
   ικανοποιείται το κριτήριο του χρέους που ορίζει η Συνθήκη.
   Βάσει των διατάξεων της Συνθήκης και του Συµφώνου Σταθερότητας και Ανάπτυξης, η
   Επιτροπή ανέλυσε, επίσης, στην έκθεσή της «σχετικούς παράγοντες». Βάσει του Συµφώνου
   Σταθερότητας και Ανάπτυξης οι παράγοντες αυτοί µπορούν να ληφθούν υπόψη στη
   διαδικασία που οδηγεί στη λήψη απόφασης σχετικά µε την ύπαρξη υπερβολικού ελλείµµατος,
   µόνον εφόσον το έλλειµµα ικανοποιεί τη διπλή προϋπόθεση της εγγύτητας και της
   προσωρινότητας. Στην περίπτωση της Κύπρου, δεν ικανοποιείται αυτή η διπλή προϋπόθεση.
   Οι σχετικοί παράγοντες, καθαυτοί, στην παρούσα περίπτωση εµφανίζουν ετερόκλητη εικόνα.
   Η γνώµη της Οικονοµικής και ∆ηµοσιονοµικής Επιτροπής σύµφωνα µε το άρθρο 126
   παράγραφος 4 της Συνθήκης συµπίπτει µε την αξιολόγηση της Επιτροπής στην έκθεσή της
   βάσει του άρθρου 126 παράγραφος 3.
   Με γνώµονα την έκθεση που συνέταξε βάσει του άρθρου 126 παράγραφος 3, και τη γνώµη
   της Οικονοµικής και ∆ηµοσιονοµικής Επιτροπής, βάσει του άρθρου 126 παράγραφος 4, η
   Επιτροπή θεωρεί ότι στην Κύπρο υφίσταται υπερβολικό έλλειµµα. Η γνώµη αυτή, που
   εγκρίθηκε από την Επιτροπή στις [15 Ιουνίου 2010], απευθύνεται µε το παρόν έγγραφο στο
   Συµβούλιο, κατ’ εφαρµογή του άρθρου 126 παράγραφος 5. Η Επιτροπή προτείνει στο
   Συµβούλιο να λάβει σχετική απόφαση, σύµφωνα µε το άρθρο 126 παράγραφος 6. Επιπλέον, η
   Επιτροπή υποβάλλει στο Συµβούλιο σύσταση για την έκδοση σύστασης του Συµβουλίου
   προς την Κύπρο σχετικά µε τον τερµατισµό της κατάστασης υπερβολικού ελλείµµατος,
   σύµφωνα µε το άρθρο 126 παράγραφος 7.
   4.      ΣΥΣΤΑΣΕΙΣ ΓΙΑ ΤΟΝ ΤΕΡΜΑΤΙΣΜΟ ΤΗΣ ΚΑΤΑΣΤΑΣΗΣ ΥΠΕΡΒΟΛΙΚΟΥ ΕΛΛΕΙΜΜΑΤΟΣ
   Σύµφωνα µε το άρθρο 3 παράγραφος 4 του κανονισµού (ΕΚ) αριθ. 1467/97 του Συµβουλίου,
   η σύσταση του Συµβουλίου βάσει του άρθρου 126 παράγραφος 7 ορίζει προθεσµία έξι µηνών
   κατ’ ανώτατο όριο για την ανάληψη αποτελεσµατικής δράσης από το οικείο κράτος µέλος,
   καθώς επίσης και προθεσµία για τη διόρθωση του υπερβολικού ελλείµµατος, η οποία «λήγει
   εντός του έτους που ακολουθεί εκείνο κατά το οποίο εντοπίστηκε το υπερβολικό έλλειµµα,
   εκτός εάν συντρέχουν ειδικές περιστάσεις». Από το άρθρο 2 παράγραφος 6 του κανονισµού
   προκύπτει ότι οι «σχετικοί παράγοντες» που συνεκτιµώνται στην έκθεση της Επιτροπής
   βάσει του άρθρου 126 παράγραφος 3 της Συνθήκης, πρέπει να λαµβάνονται υπόψη όταν
   αποφασίζεται εάν συντρέχουν ειδικές περιστάσεις. Το άρθρο 3 παράγραφος 4 του
   κανονισµού ορίζει ότι το Συµβούλιο συνιστά στο κράτος µέλος να επιτύχει «ελάχιστη ετήσια
EL                                              4                                           EL
 ---pagebreak---    βελτίωση ύψους τουλάχιστον 0,5% του ΑΕΠ, ως ένδειξη προόδου, του κυκλικά
   προσαρµοσµένου ισοζυγίου, χωρίς να υπολογίζονται τα έκτακτα και λοιπά προσωρινά µέτρα,
   ούτως ώστε να διασφαλίζεται η διόρθωση του υπερβολικού ελλείµµατος εντός της
   προθεσµίας που ορίζεται στη σύσταση».
   Σύµφωνα µε τη µεγαλύτερη ευελιξία στην εφαρµογή της ∆ΥΕ που καθιερώθηκε µε τη
   µεταρρύθµιση του Συµφώνου Σταθερότητας και Ανάπτυξης το 2005, θεωρείται ότι
   συντρέχουν ειδικές περιστάσεις στην περίπτωση της Κύπρου. Το 2009, για πρώτη φορά σε
   διάστηµα 35 ετών, η οικονοµική δραστηριότητα µειώθηκε κατά 1¾%. Η ύφεση
   αντανακλούσε τη σηµαντική κάµψη της εγχώριας ζήτησης και τις αντίξοες εξωτερικές
   συνθήκες. Ειδικότερα, τα υψηλά χρέη των νοικοκυριών σε συνδυασµό µε τους
   αυστηρότερους όρους χορήγησης δανείων, οι επιδεινούµενες προοπτικές στην αγορά
   εργασίας και η κάµψη της εµπιστοσύνης, οδήγησαν σε µείωση της ιδιωτικής κατανάλωσης.
   Ταυτόχρονα, οι επενδύσεις κατέγραψαν ισχυρή διόρθωση, στο πλαίσιο της πτώσης της
   ζήτησης στέγης από το εξωτερικό, της χαµηλής χρήσης της παραγωγικής ικανότητας και της
   αναδιάρθρωσης των εταιρικών ισολογισµών. Επιπλέον, οι εξαγωγές αγαθών και υπηρεσιών,
   και ιδίως ο τουρισµός, υπέστησαν σηµαντική µείωση λόγω της χρηµατοπιστωτικής κρίσης
   και της παγκόσµιας επιβράδυνσης της οικονοµικής δραστηριότητας, και ιδίως λόγω των
   αισθητά χαµηλότερων αναπτυξιακών προοπτικών των κυριότερων εµπορικών εταίρων
   (Ηνωµένο Βασίλειο, ευρωζώνη, Ρωσία). Το έλλειµµα που εµφανίστηκε το 2009 είναι
   αποτέλεσµα τόσο της οικονοµικής επιβράδυνσης όσο και των µέτρων τόνωσης της
   οικονοµικής δραστηριότητας που θεσπίστηκαν από τις κυπριακές αρχές στο πλαίσιο του
   Ευρωπαϊκού σχεδίου για την ανάκαµψη της οικονοµίας («ΕΣΑΟ»).
   Με βάση τα προαναφερόµενα κρίνεται σκόπιµο να τεθεί η διόρθωση του υπερβολικού
   ελλείµµατος σε µεσοπρόθεσµο πλαίσιο, δηλαδή η προθεσµία για τη διόρθωσή του να λήγει το
   2012. Αναγνωρίζοντας ότι η επιδείνωση της δηµοσιονοµικής κατάστασης της Κύπρου το
   2009 προέκυψε από µέτρα ύψους περίπου 1½% του ΑΕΠ ετησίως το 2009 και το 2010, τα
   οποία αποτελούσαν ενδεδειγµένο τρόπο αντιµετώπισης της κρίσης σύµφωνα µε τις αρχές του
   Ευρωπαϊκού Σχεδίου για την Ανάκαµψη της Οικονοµίας, καθώς και από τη λειτουργία των
   αυτόµατων σταθεροποιητών, οι κυπριακές αρχές θα πρέπει να ενισχύσουν τη δηµοσιονοµική
   στρατηγική το 2010 µε µέτρα για τον έλεγχο των τρεχουσών δαπανών. Ειδικότερα,
   λαµβάνοντας υπόψη τις υψηλές εξωτερικές και εσωτερικές ανισορροπίες, µια αξιόπιστη και
   διατηρήσιµη πορεία προσαρµογής θα απαιτούσε από τις κυπριακές αρχές να εξασφαλίσουν
   µέση ετήσια διαρθρωτική προσαρµογή ύψους 1¾% του ΑΕΠ κατά την περίοδο 2010-2012.
   Επίσης, οι κυπριακές αρχές θα πρέπει να προσδιορίσουν τα µέτρα που είναι αναγκαία για την
   επίτευξη της διόρθωσης του υπερβολικού ελλείµµατος έως το 2012 και να εξασφαλίσουν
   ταχεία µείωση του ακαθάριστου δείκτη χρέους σε επίπεδο χαµηλότερο από την τιµή
   αναφοράς και να επιταχύνουν τη µείωση του ελλείµµατος, εάν οι οικονοµικές ή οι
   δηµοσιονοµικές συνθήκες αποδειχθούν καλύτερες από αυτές που προβλέπονται προς το
   παρόν. Σε αυτό το πλαίσιο, η έγκαιρη εφαρµογή ενός µεσοπρόθεσµου δηµοσιονοµικού
   πλαισίου θα ήταν κρίσιµη για την επιτυχή και µόνιµη εξυγίανση των δηµόσιων οικονοµικών.
   Επιπλέον, δεδοµένου ότι ο µακροπρόθεσµος δηµοσιονοµικός αντίκτυπος της δηµογραφικής
   γήρανσης στην Κύπρο είναι αισθητά υψηλότερος από τον µέσο όρο της ΕΕ, κυρίως λόγω της
   σχετικά σηµαντικής αύξησης των δαπανών για συντάξεις, απαιτούνται µέτρα για τη βελτίωση
   της µακροπρόθεσµης διατηρησιµότητας των δηµόσιων οικονοµικών.
   Η ενισχυµένη εποπτεία βάσει της ∆ΥΕ, που κρίνεται αναγκαία επίσης λόγω της προθεσµίας
   για τη διόρθωση του υπερβολικού ελλείµµατος, θα απαιτήσει τακτική και έγκαιρη
   παρακολούθηση της προόδου όσον αφορά την εφαρµογή της στρατηγικής για τη
   δηµοσιονοµική εξυγίανση, προκειµένου να διασφαλιστεί η διόρθωση του υπερβολικού
EL                                             5                                             EL
 ---pagebreak---    ελλείµµατος. Σε αυτό το πλαίσιο, θα ήταν σκόπιµο να αφιερωθεί για το θέµα αυτό ένα ειδικό
   κεφάλαιο στις προσεχείς επικαιροποιήσεις του προγράµµατος σταθερότητας της Κύπρου.
               Σύγκριση βασικών µακροοικονοµικών και δηµοσιονοµικών προβολών
                                                                2007     2008     2009      2010     2011     2012  2013
           Πραγµατικό ΑΕΠ                εαρινές COM 2010         5,1      3,6     -1,7     -0.4      1.3    µ.δ.σ. µ.δ.σ.
             (µεταβολή %)                  ΠΣΤ Απρ. 2010          5,1      3,6     -1,7      0,5      1,5      3,0    3,2
            Κενό παραγωγής               εαρινές COM 20102        2,4      3,4     -0,7     -2,1     -1,6    µ.δ.σ. µ.δ.σ.
       (% του δυνητικού ΑΕΠ)               ΠΣΤ Απρ. 20103         1,9      2,9     -1,3     -2,4     -2,5     -1,6   -0,5
     Ισοζύγιο γενικής κυβέρνησης         εαρινές COM 2010         3,4      0,9     -6,1     -7,1     -7,7    µ.δ.σ. µ.δ.σ.
              (% του ΑΕΠ)                  ΠΣΤ Απρ. 2010          3,4      0,9     -6,1     -6,0     -4,5     -3,4   -2,5
         Πρωτογενές ισοζύγιο             εαρινές COM 2010         6,4      3,7     -3,6     -4,4     -4,8    µ.δ.σ. µ.δ.σ.
              (% του ΑΕΠ)                  ΠΣΤ Απρ. 2010          6,4      3,7     -3,6     -3,7     -2,1     -1,0    0,1
       Κυκλικά προσαρµοσµένο             εαρινές COM 2010         2,5     -0,4     -5,8     -6,3     -7,1    µ.δ.σ. µ.δ.σ.
                ισοζύγιο
              (% του ΑΕΠ)                  ΠΣΤ Απρ. 2010          2,6     -0,2     -5,6     -5,2     -3,6     -2,9   -2,3
         ∆ιαρθρωτικό ισοζύγιο            εαρινές COM 2010         2,5     -0,4     -5,8     -6,3     -7,1    µ.δ.σ. µ.δ.σ.
              (% του ΑΕΠ)                  ΠΣΤ Απρ. 2010          2,6     -0,2     -5,6     -5,2     -3,6     -2,9   -2,3
      Ακαθάριστο δηµόσιο χρέος           εαρινές COM 2010        58,3     48,4    56,2      62,3     67,6    µ.δ.σ. µ.δ.σ.
              (% του ΑΕΠ)                  ΠΣΤ Απρ. 2010         58,3     48,4    56,2      61,0     63,2     63,1   62,3
    Σηµειώσεις:
    1 Κενά παραγωγής και κυκλικά προσαρµοσµένα ισοζύγια σύµφωνα µε τα προγράµµατα, όπως υπολογίστηκαν εκ νέου
    από τις υπηρεσίες της Επιτροπής βάσει των πληροφοριών που περιλαµβάνονται στα προγράµµατα.
    2 Βάσει εκτιµώµενης δυνητικής ανάπτυξης 2,0%, 2,8%, 2,8%, 2,8% και 2,8% αντίστοιχα για την περίοδο 2009-2013.
    3 Βάσει εκτιµώµενης δυνητικής ανάπτυξης 2,5%, 1,6%, 1,6%, 2,0% και 2,2% αντίστοιχα για την περίοδο 2009-2013.
    4 Κυκλικά προσαρµοσµένο ισοζύγιο πλην έκτακτων και λοιπών προσωρινών µέτρων. Τα έκτακτα και λοιπά προσωρινά
    µέτρα ισούνται προς 0,1% του ΑΕΠ το 2010, 2011 και 2012 (όλα µειώνουν το έλλειµµα) µε βάση το πλέον πρόσφατο
    πρόγραµµα. ∆εν υπάρχουν έκτακτα και λοιπά προσωρινά µέτρα στις εαρινές προγνώσεις των υπηρεσιών της Επιτροπής
    του 2010.
    5 Για το 2010, η Κύπρος γνωστοποίησε προβλεπόµενο έλλειµµα ύψους 62% του ΑΕΠ, ποσοστό που υπερβαίνει την τιµή
    αναφοράς του 60% του ΑΕΠ που ορίζει η Συνθήκη. Στο πρόγραµµα σταθερότητας του Απριλίου 2010 προβλέπεται
    ελαφρώς χαµηλότερο ποσοστό (61%) και περαιτέρω αύξηση σε 63,2% του ΑΕΠ το 2011.
    Πηγή:
    Πρόγραµµα σταθερότητας (ΠΣΤ),· εαρινές προγνώσεις των υπηρεσιών της Επιτροπής του 2010 (COM), υπολογισµοί των
    υπηρεσιών της Επιτροπής.
EL                                                          6                                                           EL
 ---pagebreak---                                            Πρόταση
                                  ΑΠΟΦΑΣΗ ΤΟΥ ΣΥΜΒΟΥΛΙΟΥ
                                        της 15.6.2010
                 σχετικά µε την ύπαρξη υπερβολικού ελλείµµατος στην Κύπρο
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος
   6,
   την πρόταση της Ευρωπαϊκής Επιτροπής,
   τις παρατηρήσεις που υποβλήθηκαν από την Κύπρο,
   Εκτιµώντας τα ακόλουθα:
   (1)    Σύµφωνα µε το άρθρο 126 της συνθήκης για τη λειτουργία της Ευρωπαϊκής Ένωσης,
          τα κράτη µέλη αποφεύγουν τα υπερβολικά δηµοσιονοµικά ελλείµµατα.
   (2)    Το Σύµφωνο Σταθερότητας και Ανάπτυξης βασίζεται στον στόχο της επίτευξης υγιών
          δηµόσιων οικονοµικών ως µέσου ενίσχυσης των προϋποθέσεων για σταθερότητα των
          τιµών και ισχυρή διατηρήσιµη ανάπτυξη, οι οποίες ευνοούν τη δηµιουργία
          απασχόλησης.
   (3)    Η διαδικασία υπερβολικού ελλείµµατος (∆ΥΕ), η οποία διέπεται από τις διατάξεις του
          άρθρου 126 της Συνθήκης, όπως διευκρινίζεται από τον κανονισµό (ΕΚ) αριθ.
          1467/97 του Συµβουλίου για την επιτάχυνση και τη διασαφήνιση της εφαρµογής της
          διαδικασίας υπερβολικού ελλείµµατος4 (που αποτελεί µέρος του Συµφώνου
          Σταθερότητας και Ανάπτυξης), προβλέπει την λήψη απόφασης για την ύπαρξη
          υπερβολικού ελλείµµατος. Το πρωτόκολλο για τη διαδικασία του υπερβολικού
          ελλείµµατος που προσαρτάται στη Συνθήκη περιλαµβάνει περαιτέρω διατάξεις για
          την εφαρµογή της ∆ΥΕ. Ο κανονισµός (ΕΚ) αριθ. 479/20095του Συµβουλίου
          καθορίζει λεπτοµερείς κανόνες και ορισµούς για την εφαρµογή των διατάξεων του εν
          λόγω πρωτοκόλλου.
   (4)    Η µεταρρύθµιση του Συµφώνου Σταθερότητας και Ανάπτυξης το 2005 επεδίωκε την
          ενίσχυση της αποτελεσµατικότητάς του και των οικονοµικών του ερεισµάτων, καθώς
          επίσης και τη διασφάλιση της µακροπρόθεσµης διατηρησιµότητας των δηµόσιων
   4
          ΕΕ L 209 της 2.8.1997, σ. 6.
   5
          ΕΕ L 145 της 10.6.2009, σ. 1
EL                                             7                                             EL
 ---pagebreak---        οικονοµικών. Στόχος ήταν να διασφαλιστεί ιδίως ότι το ιδιαίτερο οικονοµικό και
       δηµοσιονοµικό υπόβαθρο θα λαµβανόταν πλήρως υπόψη σε όλα τα στάδια της ∆ΥΕ.
       Κατ’ αυτόν τον τρόπο, το Σύµφωνο Σταθερότητας και Ανάπτυξης παρέχει το πλαίσιο
       στήριξης των κυβερνητικών πολιτικών για την άµεση επιστροφή σε υγιείς
       δηµοσιονοµικές θέσεις, λαµβάνοντας υπόψη την οικονοµική κατάσταση.
   (5) Το άρθρο 126 παράγραφος 5 της Συνθήκης ορίζει ότι η Επιτροπή απευθύνει γνώµη
       στο Συµβούλιο εάν κρίνει ότι υπάρχει ή ότι µπορεί να εµφανισθεί υπερβολικό
       έλλειµµα σε ένα κράτος µέλος. Με γνώµονα την έκθεση αυτή σύµφωνα µε το άρθρο
       126 παράγραφος 3 και λαµβάνοντας υπόψη τη γνώµη της Οικονοµικής και
       ∆ηµοσιονοµικής Επιτροπής σύµφωνα µε το άρθρο 126 παράγραφος 4, η Επιτροπή
       κατέληξε στο συµπέρασµα ότι στην Κύπρο υπάρχει υπερβολικό έλλειµµα. Κατά
       συνέπεια, η Επιτροπή απηύθυνε σχετική γνώµη προς το Συµβούλιο σχετικά µε την
       Κύπρο στις [15 Ιουνίου 2010]6.
   (6) Το άρθρο 126 παράγραφος 6 της Συνθήκης ορίζει ότι το Συµβούλιο θα πρέπει να
       λάβει υπόψη τυχόν παρατηρήσεις του οικείου κράτους µέλους προτού αποφασίσει,
       µετά από συνολική εκτίµηση, αν υφίσταται υπερβολικό έλλειµµα. Στην περίπτωση της
       Κύπρου, η συνολική αυτή εκτίµηση οδηγεί στα εξής συµπεράσµατα.
   (7) Σύµφωνα µε τα στοιχεία που κοινοποίησαν οι κυπριακές αρχές τον Απρίλιο του 2010,
       το έλλειµµα της γενικής κυβέρνησης στην Κύπρο το 2009 ανήλθε στο 6,1% του ΑΕΠ,
       υπερβαίνοντας συνεπώς την τιµή αναφοράς του 3% του ΑΕΠ. Το έλλειµµα δεν είναι
       κοντά στην τιµή αναφοράς του 3% του ΑΕΠ, αλλά η υπέρβαση της τιµής αναφοράς
       µπορεί να χαρακτηρισθεί έκτακτη κατά την έννοια της Συνθήκης και του Συµφώνου
       Σταθερότητας και Ανάπτυξης. Συγκεκριµένα, οφείλεται σε σοβαρή επιβράδυνση της
       οικονοµικής δραστηριότητας κατά την έννοια της Συνθήκης και του Συµφώνου
       Σταθερότητας και Ανάπτυξης. Σύµφωνα µε τις εαρινές προγνώσεις των υπηρεσιών
       της Επιτροπής του 2010, το πραγµατικό ΑΕΠ στην Κύπρο προβλέπεται να
       συρρικνωθεί περαιτέρω, αν και σε µικρότερο βαθµό, κατά περίπου ½% το 2010 έναντι
       1¾% το 2009. Εντούτοις, η προβλεπόµενη υπέρβαση της τιµής αναφοράς δεν µπορεί
       να θεωρηθεί προσωρινή. Σύµφωνα µε τις εαρινές προγνώσεις των υπηρεσιών της
       Επιτροπής του 2010, το δηµοσιονοµικό έλλειµµα θα φθάσει σε περίπου 7¾% του
       ΑΕΠ το 2011 υπό την προϋπόθεση µη µεταβολής της ακολουθούµενης πολιτικής.
       Εποµένως, δεν ικανοποιείται το κριτήριο του ελλείµµατος που ορίζει η Συνθήκη.
   (8) Σύµφωνα µε στοιχεία που κοινοποίησαν οι κυπριακές αρχές τον Απρίλιο του 2010, το
       ακαθάριστο χρέος της γενικής κυβέρνησης παραµένει χαµηλότερο από την τιµή
       αναφοράς του 60% του ΑΕΠ, και έφθασε σε 56,2% του ΑΕΠ το 2009. Για το 2010, η
       Κύπρος γνωστοποίησε προβλεπόµενο έλλειµµα ύψους 62% του ΑΕΠ, ποσοστό που
       υπερβαίνει την τιµή αναφοράς του 60% του ΑΕΠ που ορίζει η Συνθήκη. Σύµφωνα µε
       τις εαρινές προγνώσεις των υπηρεσιών της Επιτροπής του 2010, αναµένεται
       περαιτέρω αύξηση του χρέους σε 62,3% του ΑΕΠ το 2010 και εν συνεχεία σε 67,6%
       το 2011 λόγω της επιδείνωσης του πρωτογενούς ισοζυγίου. Λαµβάνοντας υπόψη τις
       τάσεις αυτές, ο δείκτης χρέους δεν µπορεί να θεωρηθεί ότι µειώνεται επαρκώς και ότι
       πλησιάζει την τιµή αναφοράς µε ικανοποιητικό ρυθµό κατά την έννοια της Συνθήκης
   6
       Όλα τα έγγραφα σχετικά µε τη ∆ΥΕ για την Κύπρο υπάρχουν στη διεύθυνση:
       http://ec.europa.eu/economy_finance/sgp/deficit/countries/index_en.htm.
EL                                                  8                                      EL
 ---pagebreak---          και του Συµφώνου Σταθερότητας και Ανάπτυξης. Εποµένως δεν ικανοποιείται το
         κριτήριο του χρέους που ορίζει η Συνθήκη.
   (9)   Σύµφωνα µε το άρθρο 2 παράγραφος 4 του κανονισµού (ΕΚ) αριθ. 1467/97 του
         Συµβουλίου, οι «σχετικοί παράγοντες» µπορούν να ληφθούν υπόψη στη διαδικασία
         που οδηγεί στη λήψη απόφασης του Συµβουλίου σχετικά µε την ύπαρξη υπερβολικού
         ελλείµµατος, σύµφωνα µε το άρθρο 126 παράγραφος 6, µόνον εφόσον ικανοποιείται
         πλήρως η διπλή προϋπόθεση - δηλαδή ότι το έλλειµµα παραµένει κοντά στην τιµή
         αναφοράς και η υπέρβαση της τιµής αναφοράς είναι προσωρινή. Στην περίπτωση της
         Κύπρου, διπλή αυτή προϋπόθεση δεν ικανοποιείται. Κατά συνέπεια, οι σχετικοί
         παράγοντες δεν λαµβάνονται υπόψη στη διαδικασία που οδηγεί στην παρούσα
         απόφαση.
   ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                           Άρθρο 1
   Από τη συνολική εκτίµηση προκύπτει η ύπαρξη υπερβολικού ελλείµµατος στην Κύπρο.
                                           Άρθρο 2
   Η παρούσα απόφαση απευθύνεται στην Κυπριακή ∆ηµοκρατία.
   Βρυξέλλες, 15.6.2010
                                            Για το Συµβούλιο
                                            Ο Πρόεδρος
                                            […]
EL                                            9                                         EL